[pic] | EIROPAS KOPIENU KOMISIJA | Briselē, 26.9.2006 SEC(2006) 1176 galīgā redakcija GROZĪJUMU VĒSTULE Nr. 2 2007. GADA PROVIZORISKAJAM BUDŽETA PROJEKTAM VISPĀRĒJS IEŅĒMUMU DOKUMENTS IEŅĒMUMU UN IZDEVUMU KOPSAVILKUMS PA IEDAĻĀM III iedaļa – Komisija (iesniegusi Komisija) GROZĪJUMU VĒSTULE Nr. 22007. GADA PROVIZORISKAJAM BUDŽETA PROJEKTAM VISPĀRĒJS IEŅĒMUMU DOKUMENTS IEŅĒMUMU UN IZDEVUMU KOPSAVILKUMS PA IEDAĻĀM III iedaļa – Komisija Ņemot vērā: - Eiropas Kopienas dibināšanas līgumu un jo īpaši tā 272. pantu, - Eiropas Atomenerģijas kopienas dibināšanas līgumu un jo īpaši tā 177. pantu, - Padomes 2002. gada 25. jūnija Regulu (EK, Euratom ) Nr. 1605/2002 par Finanšu regulu, ko piemēro Eiropas Kopienu vispārējam budžetam[1], un jo īpaši tās 34. pantu, Eiropas Komisija iesniedz budžeta lēmējinstitūcijai grozījumu vēstuli Nr. 2 2007. gada provizoriskajam budžeta projektam to apsvērumu dēļ, kas izklāstīti paskaidrojuma rakstā. Satura rādītājs 1. Ievads 4 2. Eiropas Globalizācijas pielāgošanās fonds (EGF) 5 3. Starptautiskais Īrijas fonds 2007.-2010. gadā 6 4. Kopienas finansiālo interešu aizsardzība ( Hercule ) 7 5. Izmaiņas, kas izriet no jaunās daudzgadu finanšu shēmas 7 6. Struktūrfondi, Kohēzijas fonds un Eiropas zivsaimniecības fonds 8 7. Kopīgais pētniecības centrs (KPC) 10 8. Budžeta pielāgojumi pēc uzskaites sistēmas modernizācijas 11 8.1. To izdevumu segšana, kas radušies saistībā ar finanšu līdzekļu pārvaldību 11 8.2. Jaunas budžeta pozīcijas izveide: 21 01 04 10 „Iemaksas no EAF kopējiem administratīvā atbalsta izdevumiem” 12 9. Eiropas Investīciju fonds 13 10. Eiropas sociālo nevalstisko organizāciju platforma 13 11. Šveices Konfederācijas piedalīšanās Kopienas programmās 13 KOPSAVILKUMA TABULA PĒC FINANŠU SHĒMAS POZĪCIJĀM 14 VISPĀRĒJS IEŅĒMUMU DOKUMENTS IEŅĒMUMU UN IZDEVUMU KOPSAVILKUMS PA IEDAĻĀM Vispārējais ieņēmumu dokuments, pa iedaļām sniegto ieņēmumu un izdevumu kopsavilkums ir nosūtīti atsevišķi, izmantojot SEI-BUD sistēmu. Vispārējā ieņēmumu dokumenta un pa iedaļām sniegto ieņēmumu un izdevumu kopsavilkuma angļu valodas versija ir pievienota budžeta pielikumam informācijas nolūkos. PASKAIDROJUMA RAKSTS 1. IEVADS 2007. gada provizoriskā budžeta projekta (2007. gada PBP) pielāgojumus, kas ietverti grozījumu vēstulē Nr. 2 (GV 2), var iedalīt divās lielās kategorijās: pielāgojumi ar tīru finansiālu ietekmi un pielāgojumi, kas attiecas tikai uz budžeta piezīmju labojumiem un citiem tehniskiem labojumiem. Izmaiņas ar tīru finansiālu ietekmi ir šādas. - Pēc tam, kad 2006. gada 17. maijā tika apstiprināts Iestāžu nolīgums, ko noslēdza Eiropas Parlaments, Padome un Komisija par budžeta disciplīnu un pareizu finanšu vadību, ir jāņem vērā Eiropas Globalizācijas pielāgošanās fonda (EGF) izveides budžeta aspekti. Tāpēc saistību apropriācijās rezervē ir iekļauti 500 miljoni euro. - Kad tika pieņemts jaunas Padomes regulas projekts par Kopienas finanšu iemaksu Starptautiskajā Īrijas fondā ( IFI ), tika ierosināts saistību apropriācijās iekļaut rezervē 15 miljonus euro. - Kad Komisija 2006. gada 28. jūnijā pieņēma priekšlikumu lēmumam, ar ko izdara grozījumus un pagarina darbību Lēmumam Nr. 804/2004/EK, ar ko izveido Kopienas rīcības programmu, lai veicinātu darbības Kopienas finansiālo interešu aizsardzības jomā (programma „ Hercule II ”), tika ierosināts palielināt saistību apropriācijas (par 6 miljoniem euro) un maksājumu apropriācijas (par 4,4 miljoniem euro), kas iekļautas rezervē šai programmai. - Izmaiņas, kas atspoguļo pārmaiņas 1.b pozīcijas sastāvdaļās saistībā ar pieņemtajiem juridiskajiem pamatiem un kas attiecas uz atbilstošo finansējumu, kurš bija zināms 2007. gada PBP sagatavošanas laikā. Tagad budžetā ir iekļauti līdzekļi no 1.b pozīcijas iemaksas saistībā ar Eiropas kaimiņattiecību un partnerības instrumentu. Tīrā finansiālā ietekme uz saistību apropriācijām ir nulle, taču maksājumu apropriācijas palielināsies par 8,4 miljoniem euro. Līdzīgas izmaiņas atspoguļo arī pārmaiņas Eiropas Zivsaimniecības fonda „konverģences” un „nekonverģences” finansējumā, lai gan šajā gadījumā nekādi netiek ietekmētas ne saistību, ne maksājumu apropriācijas. Vārdu sakot, šīs izmaiņas galvenokārt attiecas uz rezervēs iekļaujamajām saistību apropriācijām (500 miljoni euro EGF, 15 miljoni euro IFI un 6 miljoni euro Hercule II , turklāt tie visi ir 1.a pozīcijā). Maksājumu apropriācijās 4,4 miljoni euro attiecas uz Hercule II maksājumu apropriācijām, kas jāieļauj 1.a pozīcijas rezervē. 1.b pozīcijai tiek pieprasīti 8,4 miljoni euro papildu maksājumu apropriācijās. Otrā pielāgojumu kategorija ir tehniska un lielākoties ir saistīta ar budžeta piezīmju aktualizēšanu, tā izpaužas šādi. - Budžeta piezīmju modificēšana, lai ņemtu vērā pārskatīto tiesību aktu kopumu, ko Komisija pieņēma 2006. gada 24. maijā. Ierosinātie tiesību aktu grozījumi atbilst gada izdevumu maksimālajai robežai, par kuru notikusi vienošanās jaunajā daudzgadu finanšu shēmā. - Struktūrfondiem un Eiropas zivsaimniecības fondam ir ņemti vērā pieņemtie tiesību akti. - Lai nodrošinātu vienādu amatā paaugstināšanas sistēmu visam Komisijas personālam, ir ierosināts pielāgot Kopīgā pētniecības centra (KPC) štatu sarakstu. - Pēc uzskaites sistēmas modernizācijas ir radusies vajadzība ierosināt divu jaunu budžeta pozīciju izveidi, paredzot tās kā „ p.m .” ierakstus, proti: 27 01 12 02 „To izdevumu segums, kas radušies saistībā ar finanšu līdzekļu pārvaldību” un 21 01 04 10 „EAF ieguldījums kopējā administratīvā atbalsta izdevumos", — abas no tām jau bija ierosinātas PBGP 5/2006. - Ņemot vērā gaidāmo tiesību akta projektu par Eiropas Investīciju fonda kapitāla palielināšanu, jāaktualizē budžeta piezīmes 01 04 09 01. izdevumu postenim „EIF — Parakstītā kapitāla samaksātās daļas” un ieņēmumu 850. pantam „EIF izmaksātās dividendes”. - Ir vajadzīgs tehnisks labojums, lai finansētu 04 04 09. budžeta pantu „Atbalsts Eiropas Sociālo nevalstisko organizāciju foruma darbības izmaksām” jaunās daudzgadu finanšu shēmas 3.b pozīcijā, nevis 1.a pozīcijā, kā tas bija PBP. Tādējādi no 1.a pozīcijas uz 3.b pozīciju tiks pārvietoti 620 tūkstoši euro gan saistībās, gan maksājumos. - Jāaktualizē budžeta piezīmes vairākām Kopienas programmām (Kopienas statistikas programma, „Mūžizglītība”, „Jaunatne darbībā”, Media , Eiropas Vides aģentūra), lai atspoguļotu nolīgumu par Šveices Konfederācijas iesaistīšanos. Visbeidzot, Komisija ar šo grozījumu vēstuli vēlas pievērst Eiropas Parlamenta un Padomes uzmanību sekām, ko radīs iespējamā aizkavēšanās saistībā ar dažu jaunu juridisko pamatu pieņemšanu ārējo darbību jomā, un ierosinātajiem korektīvajiem pasākumiem, kas būs vajadzīgi pirms jauno juridisko pamatu stāšanās spēkā. Risinot sarunas par Iestāžu nolīgumu (IN) par budžeta disciplīnu un pareizu finanšu pārvaldību, tika panākta politiska vienošanās, ka vajadzīgas jaunas programmas un ar tām saistītais finansējums. Neraugoties uz to, dažām programmām juridiskos pamatus, iespējams, neapstiprinās līdz pat 2006. gada beigām. Tādējādi radīsies juridiskais vakuums, īpaši pašreizējām programmām, kas beidzas 2006. gada beigās un ko vajadzēs ietvert jaunajos mehānismos. Tāpēc Komisija vēlas nodrošināt līdzekļus, lai varētu pienācīgi pabeigt pašreizējās darbības, kā arī sagatavot jaunās programmas, lai tās varētu sākt darboties uzreiz pēc attiecīgo juridisko pamatu pieņemšanas. Saistībā ar dekoncentrāciju Komisija daļēji balstās uz to, ka tehniskās palīdzības un administratīvā atbalsta izmaksas tiks attiecinātas uz konkrēto programmu (t.s. agrākajām BA pozīcijām). Komisija, vēlēdamās nodrošināt pašreizējo (jau apstiprināto) programmu administratīvo ilgtspēju un ņemdama vērā IN panākto politisko vienošanos par jaunajām programmām un ar to saistīto finansējumu, vēlas turpināt attiecināt uz atbilstošajām programmām tehniskās palīdzības un administratīvā atbalsta izdevumus, kas vajadzīgi to pienācīgai īstenošanai, arī pārejas posmā pirms jauno juridisko pamatu galīgās pieņemšanas. 2. EIROPAS GLOBALIZāCIJAS PIELāGOšANāS FONDS (EGF) Eiropas Globalizācijas pielāgošanās fonds ir izveidots saskaņā ar IN 28. punktu: „Eiropas Globalizācijas pielāgošanās fonds ir paredzēts tam, lai sniegtu papildu atbalstu darba ņēmējiem, kas cieš no pasaules tirdzniecības modeļu nozīmīgu strukturālo izmaiņu sekām, un lai palīdzētu viņiem no jauna integrēties darba tirgū. Fonds nedrīkst pārsniegt maksimālo ikgadējo apjomu EUR 500 miljonus (pašreizējās cenas), ko var saņemt no jebkuras rezerves, kas pastāv iepriekšējā gada kopējo izdevumu maksimālajā apjomā, un/vai no atceltajām saistību apropriācijām no iepriekšējiem diviem gadiem, izņemot saistību apropriācijas, kas saistītas ar finanšu shēmas 1.B kategoriju. Apropriācijas iekļaus Eiropas Savienības vispārējā budžetā kā uzkrājumu, izmantojot parasto budžeta procedūru, tiklīdz Komisija ir noteikusi pietiekamas rezerves un/vai atcēlusi saistības, kā noteikts otrajā daļā. (…) Atbilstošās saistību apropriācijas iekļaus budžetā attiecīgajā kategorijā, vajadzības gadījumā pārsniedzot I pielikumā noteiktos maksimālos apjomus.” Līdz ar to Komisija ierosina Provizoriskajā budžeta projektā izveidot jaunu 40 02 43. pantu ar nosaukumu „Rezerve Eiropas Globalizācijas pielāgošanās fondam” un piešķirt maksimālo pieļaujamo summu 500 miljonus euro kā saistību apropriācijas. Faktiski pieejamās rezerves pārsniedz 500 miljonus euro, kā rāda turpmākie dati. - Rezerve 2006. finanšu gada vispārējo izdevumu maksimālajās robežās ir EUR 2 504 090 676, to veido starpība starp kopējām saistību apropriācijām (EUR 121 190 909 324) un 2006. gada finanšu perspektīvas maksimālo robežu (EUR 123 695 000 000). - Atceļamās saistību apropriācijas, kas minētas Eiropas Kopienu 2005. gada provizoriskajā gada pārskatā, kopā veido EUR 612 430 585,24[2] (izņemot 1.b pozīcijā minētās saistību apropriācijas). Kad Komisija budžeta lēmējinstitūcijai iesniegs lēmumu mobilizēt EAF un pārvietot līdzekļus uz attiecīgo budžeta pozīciju (04 05 01), tiks noskaidrotas maksājumu apropriāciju vajadzības. Tāpēc rezervju budžeta pozīcijai būs pievienots atgādinājums („ p.m .”), kas attieksies uz maksājumu apropriācijām šajā posmā. Budžeta grozījums būs nepieciešams tikai tad, ja maksājumu apropriācijas nevarēs nodrošināt ar pārvietojumu no 04. sadaļas vai citām sadaļām uz EAF. 3. STARPTAUTISKAIS ĪRIJAS FONDS 2007.-2010. GADā Starptautisko Īrijas fondu ( IFI ) izveidoja 1986. gadā, lai veicinātu 1985. gada 15. novembrī noslēgtā Anglijas – Īrijas nolīguma 10. panta a) punkta īstenošanu, kas nosaka, ka „ abas valdības sadarbosies, lai veicinātu ekonomikas un sociālo izaugsmi šajos abu Īrijas daļu reģionos, kas visvairāk cietuši no pēdējo gadu nestabilitātes sekām, un apsvērs iespēju šīm darbībām nodrošināt starptautisku atbalstu”. IFI mērķi ir „ veicināt ekonomikas un sociālo progresu un nacionālistu un unionistu kontaktus, dialogu un saskaņu visā Īrijā ”. Ekonomiskā un sociālā izaugsme, atbalstot mieru un samierināšanos, ir ilgtermiņa process. IFI , kas darbojas kā instruments šā mērķa sasniegšanai, papildina darbības, ko veic ES programmās miera un samierināšanās procesa veicināšanai Ziemeļīrijā un Īrijas robežzonā („ PEACE I ” 1995.-1999. gadā, „ PEACE II ” 2000.-2006. gadā un „ PEACE III ” 2007.-2013. gadā)[3] un kas uzsāktas saskaņā ar Padomes 1999. gada 21. jūnija Regulu (EK) Nr. 1260/1999, ar ko paredz vispārīgus noteikumus par struktūrfondiem. Kopiena ieguldījumus fondā ir veikusi kopš 1989. gada. Laikā no 2005. līdz 2006. gadam no ES budžeta fondā ik gadu ir iemaksāti 15 miljoni euro saskaņā ar Padomes 2005. gada 24. janvāra Regulu (EK) Nr. 177/2005 par Kopienas finanšu iemaksām Starptautiskajā Īrijas fondā. Regulas darbības laiks beigsies 2006. gada 31. decembrī. Starptautiskais fonds, apzinādamies, ka pašreizējo starptautiskā atbalsta līmeni nevarēs saglabāt bezgalīgi ilgi, 2005. gadā pārskatīja struktūru un prioritātes, lai no jauna definētu savu uzdevumu, ņemot vērā jaunos apstākļus, un pieņēma stratēģisko pamatu, kā fondam darboties līdz 2010. gadam. Šo stratēģiju sauc „ Sharing this Space ”, un tā ievada fonda darbības pēdējo posmu (2006.-2010. gadā). Šajā noslēguma posmā fonds pievērsīsies jomām, kurās pastāv vislielākās vajadzības, un centīsies nodrošināt, lai tā darbs būtu noturīgs ilgtermiņa perspektīvā. Eiropadome, tiekoties Briselē 2005. gada 15. un 16. decembrī, aicināja Komisiju veikt nepieciešamos pasākumus, lai turpinātu piešķirt fondam ES atbalstu, jo nu tā darbībai ir sācies pēdējais, izšķirīgais posms, kas ilgs līdz 2010. gadam[4]. Ņemot vērā iepriekšminēto vērtējumu, 2007., 2008., 2009. un 2010. gadā ES ik gadu tiek piedāvātas iemaksas 15 miljonu euro vērtībā, kas pa šiem gadiem kopā veido 60 miljonus euro. Jaunajai Padomes regulai arī jāatspoguļo novērojumi, kas minēti Komisijas ziņojumā par fonda darbību, īpaši mērķu sinerģija un koordinēšana ar struktūrfondu izmantošanu. Fondam vajadzētu dot priekšroku pārrobežu kopienas projektiem, kuri papildina pasākumus, kas finansēti no programmas PEACE 2006.-2010. gada līdzekļiem. 4. KOPIENAS FINANSIāLO INTEREšU AIZSARDZīBA ( HERCULE ) Ar Eiropas Parlamenta un Padomes 2004. gada 21. aprīļa Lēmumu Nr. 804/2004/EK tika izveidota Kopienas rīcības programma, lai veicinātu darbības Kopienas finansiālo interešu aizsardzības jomā („ Hercule ”). Komisija 2006. gada 28. jūnijā pieņēma priekšlikumu lēmumam, ar ko izdara grozījumus un pagarina darbību Lēmumam Nr. 804/2004/EK, un tas tika iesniegts budžeta lēmējinstitūcijai un Revīzijas palātai [SEC(2006) 826]. Tagad jāaktualizē 2007. gada PBP, lai tajā parādītos programmas paplašināšana, ietverot arī cigarešu kontrabandas un viltošanas apkarošanas darbības, kā arī dažas trešās valstis. 2007. gada PBP bija paredzēti 7,7 miljoni saistību apropriāciju, kas bija iekļautas attiecīgā 24 02 01. budžeta posteņa rezervē. Maksājumu apropriācijas šajā pozīcijā bija 4,62 miljoni euro, taču, gaidot pārskatītā lēmuma pieņemšanu, rezervē bija iekļauti vēl 1,98 miljoni euro. Tagad, ņemot vērā programmas paplašināšanu, tiek ierosināts pievienot saistībām vēl 6 miljonus euro, bet maksājumiem — vēl 4,4 miljonus euro, iekļaujot tos rezervē līdz juridiskā pamata pieņemšanai. 5. IZMAIņAS, KAS IZRIET NO JAUNāS DAUDZGADU FINANšU SHēMAS Kad Komisija 24. maijā pieņēma pārskatīto tiesību aktu kopumu, kas atbilst jaunajā finanšu shēmā paredzētajai gada izdevumu maksimālajai robežai, un noslēdza jauno iestāžu nolīgumu, radās nepieciešamība mainīt piezīmes vairākām budžeta pozīcijām vai pat budžeta nomenklatūru dažādās pozīcijās. Pilna informācija ir sniegta šīs grozījumu vēstules budžeta pielikumā. Tomēr saistībā ar lauksaimniecības izdevumiem jānorāda, ka Komisija arī ierosina mainīt izdevumu klasifikāciju, proti, neobligātos izdevumus definēt kā obligātos izdevumus šādām budžeta pozīcijām: 05 04 03 02 „Augu un dzīvnieku ģenētiskie resursi — Iepriekšējo pasākumu pabeigšana”, 05 07 01 05 „Pārbaudes, kā lauksaimniecībā tiek piemēroti noteikumi”, 05 08 01 „Lauku saimniecību grāmatvedības datu tīkls ( FADN )”, 05 08 02 „Lauku saimniecību struktūras pārskati”, 05 08 03 „Lauksaimniecības pārskatu sistēmu pārstrukturēšana”, 05 08 07 „Iepriekšējo pasākumu pabeigšana informācijas jomā” un 05 08 08 „Ārējais pētījums par Padomes Direktīvas 2000/36/EK ietekmi”. Nesen noslēgtajā Iestāžu nolīgumā apstiprināts, ka lauksaimniecības izdevumi, ko finansē no Eiropas Lauksaimniecības garantiju fonda (ELGF), jāuzskata par obligātajiem izdevumiem. Izdevumi, kas ir piemēroti, lai tos finansētu no ELGF, ir uzskatīti 3. un 5. pantā Padomes regulā par kopējās lauksaimniecības politikas finansēšanu, ko piemēros no 2007. gada 1. janvāra[5]. Salīdzinājumā ar agrāk piemēroto regulu tagad no ELGF varēs finansēt vēl papildu pasākumus. Tāpēc budžeta pozīcijas, kas attiecas uz šiem pasākumiem, kurus agrāk finansēja no finanšu perspektīvas 3. nodaļas, jāuzskata par obligātajiem izdevumiem. 6. STRUKTūRFONDI, KOHēZIJAS FONDS UN EIROPAS ZIVSAIMNIECīBAS FONDS Struktūrfondiem un Kohēzijas fondam pieņemtais juridiskais pamats maina vispārējā 1.b pozīcijas finansējuma sadalījumu starp dažām fonda daļām, un atbilstīgi ir jāpielāgo PBP. Tagad ir noteikta iemaksa no 1.b pozīcijas Eiropas Kaimiņattiecību un partnerības instrumenta ( ENPI , pārrobežu sadarbība) finansējumā, un no Eiropas Reģionālās attīstības fonda (ERAF) teritoriālās sadarbības pozīcijas līdzekļi ir pārvietoti uz attiecīgo ENPI pozīciju. Vispārējā 1.b pozīcijas finansējumā nav izmaiņu attiecībā uz saistību apropriācijām. Ir arī vairāki tehniski labojumi. Eiropas Zivsaimniecības fonds ir pārslēdzies no „konverģences mērķa” uz „ar konverģences mērķi nesaistītiem pasākumiem”, tādējādi ievērojot pēdējo vienošanos par konverģences un nekonverģences reģionu nodalīšanu. Turpmākajā tabulā sniegts izmaiņu kopsavilkums. Sīkāk tās izskaidrotas turpmākajā tekstā. 2007. g. PBP | GV 2/2007 | Starpība | SA | MA | SA | MA | SA | MA | Eiropas Zivsaimniecības fonds (EZF) — Konverģences mērķis | 11 06 12 | 425 522 172 | 227 778 312 | 425 295 599 | 227 668 652 | -226 573 | -109 660 | Eiropas Zivsaimniecības fonds (EZF) — Ar konverģences mērķi nesaistīti pasākumi | 11 06 13 | 141 368 451 | 73 568 120 | 141 595 024 | 73 677 780 | 226 573 | 109 660 | 2. POZĪCIJA — tīrās izmaiņas | 0 | 0 | Kohēzijas fonds (KF) | 13 04 02 | 7 116 881 844 | 1 691 967 816 | 7 121 426 147 | 1 693 079 985 | 4 544 303 | 1 112 169 | Kohēzijas fonda tīrās izmaiņas | 4 544 303 | 1 112 169 | ERAF — Konverģence | 13 03 16 | 20 713 696 132 | 3 048 644 731 | 20 676 478 574 | 3 043 946 283 | -37 217 558 | -4 698 448 | ERAF — Reģionālā konkurētspēja | 13 03 18 | 5 349 761 046 | 596 004 134 | 5 381 768 585 | 633 338 124 | 32 007 539 | 37 333 990 | ERAF — Eiropas teritoriālā sadarbība | 13 03 19 | 1 110 410 848 | 170 883 799 | 1 055 259 758 | 158 130 591 | -55 151 090 | -12 753 208 | ERAF— Darbības tehniskā palīdzība | 13 03 20 | 55 056 904 | 22 022 762 | 54 869 515 | 21 947 806 | -187 389 | -74 956 | Pārrobežu sadarbība — Iemaksa no 1.b pozīcijas | 19 08 02 02 | p.m. | p.m. | 47 579 371 | 20 000 000 | 47 579 371 | 20 000 000 | ESF — Konverģence | 04 02 17 | 7 416 571 011 | 1 092 393 287 | 7 403 245 207 | 1 089 889 685 | -13 325 804 | -2 503 602 | ESF — Reģionālā konkurētspēja | 04 02 19 | 3 648 156 721 | 461 831 532 | 3 669 983 587 | 431 891 576 | 21 826 866 | -29 939 956 | ESF — Operatīvā tehniskā palīdzība 2007.-2013. gadam | 04 02 20 | 10 000 000 | 5 000 000 | 9 923 762 | 4 961 881 | -76 238 | -38 119 | Struktūrfondu tīrās izmaiņas | -4 544 303 | 7 325 701 | 1.b POZĪCIJA —tīrās izmaiņas | 0 | 8 437 870 | Struktūrfondu un Kohēzijas fonda saistību apropriācijas ir pielāgotas, lai atspoguļotu pieņemtajā juridiskajā pamatā minētos galīgos skaitļus. Kopumā Kohēzijas fonds iegūst 4,544 miljonus euro, un struktūrfondi zaudē 4,544 miljonus euro. Struktūrfondos ir samazinātas „konverģences” apropriācijas, bet palielinātas „reģionālās konkurētspējas” apropriācijas. Samazinātas saistību apropriācijas „teritoriālās sadarbības” mērķim. Tāpēc iemaksa no 1.b pozīcijas Eiropas Kaimiņattiecību un partnerības instrumenta (pārrobežu sadarbība) finansējumā, t.i., 47,579 miljoni euro, ir pārvietota, samazinot ERAF Eiropas teritoriālās sadarbības pozīciju līdzekļus un attiecīgi palielinot atbilstošo ENPI pārrobežu sadarbības pozīciju. Tehniskā palīdzība ir nedaudz zemāka nekā PBP. Kas attiecas uz apropriāciju sadalījumu starp ERAF un ESF, tika saglabāts PBP procentuālais sadalījums. Vispārējās maksājumu apropriācijas ir palielinājušās, lai gan saistību apropriācijās nav vērojamas tīrās izmaiņas. Galvenais iemesls ir tāds, ka avansa maksājumi, aprēķinot tos procentos no vispārēji plānotā finansējuma, Kohēzijas fondam ir nedaudz lielāki, un nesen pieņemtais juridiskais pamats ir palielinājis Kohēzijas fondam piešķirtos līdzekļus uz struktūrfondu rēķina. Turklāt maksājumu apropriācijas, kas tagad iegrāmatotas pārrobežu sadarbībai ENPI pozīcijā, ir lielākas nekā atbilstošais ERAF teritoriālās sadarbības pozīcijas samazinājums, un tas liecina, ka aplēsēs uzskatīts, ka ENPI vajadzības ir lielākas. Tomēr visos pārējos gadījumos kopējā apropriāciju summa katram mērķim ir mainīta atbilstoši izmaiņām saistībās, lai parādītu gaidāmās izmaiņas avansos. PBP ir veikti arī tehniski labojumi, līdzsvarojot ASF un ERAF maksājumu apropriācijas „reģionālās konkurētspējas” mērķim, proti, samazinot ESF maksājumus un palielinot ERAF maksājumus. Šie pielāgojumi izpaužas tā, ka maksājumu attiecība pret saistībām tagad ir vienāda ESF un ERAF. 7. KOPīGAIS PēTNIECīBAS CENTRS (KPC) Pagarinot Komisijas pieprasījumu 2006. gadam par elastīgu štatu sarakstu (Finanšu regulas 47. pants), vajadzētu pielāgot KPC štatu sarakstu 2007. gadam, lai nodrošinātu vienādu amatā paaugstināšanas politiku visam Komisijas personālam. Ierosinātās izmaiņas paredz ieviest vajadzīgos grozījumus KPC štatu sarakstā, ņemot vērā arī 2006. gadā plānoto paaugstināšanu amatā, bet nemainot kopējo darbavietu skaitu vai to sadalījumu pēc uzdevumu grupām. Izmaiņās tāpat ir ņemta vērā AD5 amatu pārveide par AD6 amatiem, lai varētu šajā līmenī pieņemt darbā izsludinātā pētniecības konkursa uzvarētājus. Tas ir attaisnojams, jo pastāv vajadzība pēc augsti kvalificēta un specializēta personāla. Ierosinātās izmaiņas neparedz, ka vajadzētu pielāgot KPC paredzētās budžeta apropriācijas, jo karjeras attīstība ir ietverta GVT (Rotācija – vecums – tehniskums) progresijas parametrā. KPC štatu saraksta izmaiņas — 2007. gada PBP grozījumu vēstule | Pētniecība un tehnoloģiju attīstība — Kopīgais pētniecības centrs | Kategorija un pakāpes | Amata vietas atbilstoši 2007. g. PBP | Izmaiņas atbilstoši 2007. g. PBP GV | Amata vietas 2007. g. atbilstoši GV | AD 16 | 2 | 0 | 2 | AD 15 | 10 | 0 | 10 | AD 14 | 36 | 0 | 36 | AD 13 | 9 | 0 | 9 | AD 12 | 204 | 20 | 224 | AD 11 | 178 | 37 | 215 | AD 10 | 166 | -29 | 137 | AD 9 | 30 | 0 | 30 | AD 8 | 69 | -8 | 61 | AD 7 | 10 | 0 | 10 | AD 6 | 94 | 20 | 114 | AD 5 | 60 | -40 | 20 | Kopā AD | 868 | 0 | 868 | AST 11 | 14 | 0 | 14 | AST 10 | 69 | 0 | 69 | AST 9 | 42 | 4 | 46 | AST 8 | 106 | 2 | 108 | AST 7 | 124 | 11 | 135 | AST 6 | 243 | -4 | 239 | AST 5 | 122 | -2 | 120 | AST 4 | 135 | -11 | 124 | AST 3 | 151 | 0 | 151 | AST 2 | 35 | 0 | 35 | AST 1 | 48 | 0 | 48 | Kopā AST | 1 089 | 0 | 1 089 | Pavisam kopā | 1 957 | 0 | 1 957 | 8. BUDžETA PIELāGOJUMI PēC UZSKAITES SISTēMAS MODERNIZāCIJAS 8.1. To izdevumu segšana, kas radušies saistībā ar finanšu līdzekļu pārvaldību Kad Komisija bija modernizējusi savu uzskaites sistēmu un radās vajadzība slēgt vairākus kontus, kuros bija atlikums jau vairākus gadus, bet kas nebija budžeta konti, Komisija PBGP 5/2006 ierosināja izveidot jaunu posteni 27 01 12 02 „To izdevumu segšana, kas radušies saistībā ar finanšu līdzekļu pārvaldību", paredzot šādas piezīmes: „Šī apropriācija paredzēta, lai segtu budžeta pielāgojumus: - avansu kontiem, kad kredītrīkotājs ir veicis visus piemērotos pasākumus, lai atrisinātu izveidojušos situāciju, un kad koriģējošos izdevumus nevar iegrāmatot citā īpašā budžeta pozīcijā, - gadījumos, kad prasījums ir atsaukts pilnībā vai daļēji pēc tam, kad tas jau iegrāmatots ieņēmumu kontā (īpaši tas attiecas uz parāda kompensēšanu), - gadījumos, kad nav atgūts PVN un kad summu vairs nav iespējams iegrāmatot pozīcijā, kas ietvēra galvenos izdevumus, - visiem procentiem, kas attiecas uz iepriekšminētajiem gadījumiem, kad tos nevar iegrāmatot citā īpašā budžeta pozīcijā.” Komisija arī ierosināja pārvietot uz jauno budžeta posteni 27 01 12 01. posteņa „Finansiālas izmaksas” piezīmju 2. daļu šādā redakcijā: „Ja nepieciešams, šis ieraksts paredz nodrošināt maksājumus, lai segtu jebkādus zaudējumus, kas varētu rasties no bankas, kurā Komisijai ir avansiem domātie rēķini, darbības likvidācijas vai pārtraukšanas.” Šīs izmaiņas tagad vajadzētu ieviest 2007. gada PBP, paredzot tām atzīmi „ p.m .”. 8.2. Jaunas budžeta pozīcijas izveide: 21 01 04 10 „Iemaksas no EAF kopējiem administratīvā atbalsta izdevumiem” Komisija arī ierosina izveidot jaunu budžeta posteni 21 01 04 10, kā jau bija darīts PBGP 5/2006. Saskaņā ar Iekšējo nolīgumu par 9. EAF daļu EAF finansējuma izmanto, lai segtu Kopienas budžetā radušās izmaksas par tādiem EAF īstenošanas atbalsta izdevumiem ES delegācijās kā izdevumi par ārštata darbiniekiem, īri, elektrību, komunālajiem pakalpojumiem utt.. Tā kā EAF budžets ir nošķirts no Kopienas budžeta, katra finanšu gada sākumā Komisija sagatavo iekasēšanas rīkojumu EAF, balstoties uz aplēsi, kurā ņemti vērā iepriekšējā gada izdevumi. Gada laikā izdevumus, kas attiecīgi jāsadala pa dažādiem budžeta administratīvajiem posteņiem un EAF, iegrāmato šim nolūkam īpaši izveidotā ārpusbudžeta kontā. Tas nozīmē, ka pašlaik Komisijas budžeta pārskatos netiek iekļautas izdevumu summas, kas tiek finansētas no EAF. Lai varētu nodrošināt konsekventu un efektīvu pieeju un sagatavot pilnīgus budžeta īstenošanas pārskatus, tiek ierosināts izveidot budžeta pozīciju, kurā pēc līdzekļu saņemšanas no EAF automātiski tiktu iegrāmatotas saistību un maksājumu apropriācijas. Šis ierosinātais pasākums ir tehniski nepieciešams, jo delegācijās ir ieviesta uzkrājumu grāmatvedības sistēma, un tas ievērojami palielinās darījumu uzskaitāmību un pārskatāmību. Izmaiņas nekādi neietekmēs ienākošās un izejošās plūsmas summas un finansējuma apjomu. Šī budžeta pozīcija dos iespēju izmantot parastos pārskatu instrumentus arī attiecībā uz EAF ieņēmumiem un izdevumiem. Finanšu iemaksa no EAF tiek uzskatīta par piešķirtajiem ieņēmumiem, un tiek ierosināts maksājumu un saistību apropriācijām pievienot norādi „ p.m .”. 9. EIROPAS INVESTīCIJU FONDS Eiropas Investīciju fonda līdzekļi beigsies 2007. gada vidū, un tāpēc EIF valde ierosina palielināt parakstīto kapitālu līdz 50 % no nominālvērtības. Padomes Lēmuma 94/375/EK 3. pantā ir noteikts, ka Padomei pēc Komisijas priekšlikuma un pēc apspriešanās ar Eiropas Parlamentu jāpieņem vienprātīgs lēmums par potenciālo kapitāla palielinājumu. Gaidāms, ka Komisija pieņems likumdošanas iniciatīvu par EIF kapitāla palielināšanu šā gada beigās. Kapitāla palielinājuma izmaksas 2007.-2010. gada laikā tiks segtas no 01 04 09 01. budžeta pozīcijas, kā ierosināts 2007. gada PBP. Kopējā kapitāla daļu pirkšanas cena, kas tiks samaksāta fondam, ietver apmaksātā kapitāla nominālvērtību un daļas emisijas uzcenojumu, kas atbilst fonda finanšu rezultātiem. Lai novērstu ar cenām saistītas neskaidrības, dividendes, ko fonds četru gadu laikā maksājis Kopienai, Komisijas priekšlikumā paredzēts izmantot tam, lai segtu daļu no kapitāla palielināšanas izmaksām. Finanšu regulas īstenošanas noteikumu 10. punktā norādīts, ka ir vajadzīga pienācīga budžeta struktūra un komentāri, lai varētu ietvert piešķirtos ieņēmumus. Tāpēc grozījumu vēstulē ierosināts aktualizēt budžeta komentārus izdevumu 01 04 09 01. budžeta postenim „EIF — Parakstītā kapitāla apmaksātās daļas” un ieņēmumu 850. pantu „EIF maksātās dividendes”. 10. EIROPAS SOCIāLO NEVALSTISKO ORGANIZāCIJU PLATFORMA Komisijas priekšlikumā, kurā paredzēts izveidot programmu „Iedzīvotāji Eiropai”, lai veicinātu aktīvu Eiropas iedzīvotāju iesaistīšanos 2007.-2013. gadā, cita starpā paredzēts strukturāls atbalsts pilsoniskās sabiedrības organizācijām Eiropas līmenī (2. darbība: aktīva pilsoniskā sabiedrība Eiropā). Iepriekšējā finanšu perspektīvā bija noteikts, ka Eiropas sociālo NVO platformu, kā arī citas pilsoniskās sabiedrības organizācijas finansē no 3. pozīcijas. Saskaņā ar jauno daudzgadu finanšu shēmu juridiskais pamats programmai „Iedzīvotāji Eiropai” ir meklējams 3.b pozīcijā. Tā kā visas DG EMPL darbības finansē no 1.a pozīcijas, 04 04 09. budžeta pants par Eiropas sociālo nevalstisko organizāciju platformas kārtējām izmaksām 2007. gada PBP bija iekļauts 1.a pozīcijā. Tāpēc ir vajadzīgi tehniski labojumi, lai šo budžeta pantu iekļautu 3.b pozīcijā atbilstoši juridiskajam pamatam. Tādējādi no 1.a pozīcijas uz 3.b pozīciju tiks pārvietoti 620 000 euro gan saistību, gan maksājumu apropriācijās. 11. ŠVEICES KONFEDERāCIJAS PIEDALīšANāS KOPIENAS PROGRAMMāS Ir jāaktualizē attiecīgo programmu budžeta piezīmes, ņemot vērā starp Eiropas Kopienu un Šveices Konfederāciju noslēgtā nolīguma īstenošanu saistībā ar Šveices dalību vairākās Kopienas programmās. Pilnas ziņas ir minētas budžeta pielikumā, un tās attiecas uz Kopienas Statistikas programmu, „Mūžizglītību”, „Jaunatni rīcībā”, Media un Eiropas Vides aģentūru. KOPSAVILKUMA TABULA PĒC FINANŠU SHĒMAS POZĪCIJĀM Finanšu shēmaPozīcija/apakšpozīcija | 2007. gada finanšu shēma | 2007. gada PB (tostarp GV Nr. 1/2007)[6] | GV 2/2007 | PBP 2006 + GV 1 un 2/2007 | |SA |MA |SA |MA |SA |MA |SA |MA | | 1. NOTURĪGA IZAUGSME | | | | | | | | | | 1.a Konkurētspēja izaugsmei un nodarbinātībai: |8 918 000 000 | |8 796 103 511 |6 943 524 511 |+520 380 000 |+3 780 000 |9 316 483 511 |6 947 304 511 | |1.b Kohēzija izaugsmei un nodarbinātībai |45 487 000 000 | |45 486 558 504 |37 790 265 808 | |+8 437 870 |45 486 558 504 |37 798 703 678 | | Kopā | 54 405 000 000 | |54 282 662 015 | 44 733 790 319 | |12 217 870 | 54 803 042 015 | 44 746 008 189 | | Rezerve | | |122 337 985 | | | |101 957 985[7] | | | 2. DABAS RESURSU SAGLABĀŠANA UN PĀRVALDĪBA | | | | | | | | | | tostarp ar tirgu saistītie izdevumi un tiešie maksājumi |45 759 000 000 | |43 684 007 000 |43 407 987 756 | | |43 684 007 000 |43 407 987 756 | | Kopā | 58 351 000 000 | |57 217 576 036 | 55 683 381 736 | | |57 217 576 036 | 55 683 381 736 | | Rezerve | | |1 133 423 964 | | | |1 133 423 964 | | | 3. PILSONISKUMS, BRĪVĪBA, DROŠĪBA UN TIESISKUMS | | | | | | | | | | 3.a Brīvība, drošība un tiesiskums |637 000 000 | | 571 339 000 |426 989 000 | | |571 339 000 |426 989 000 | |3.b Pilsoniskums | 636 000 000 | |603 055 000 |679 632 652 |+620 000 |+620 000 |603 675 000 |680 252 652 | | Kopā | 1 273 000 000 | |1 174 394 000 | 1 106 621 652 | | |1 175 014 000 | 1 107 241 652 | | Rezerve | | |98 606 000 | | | |97 986 000 | | | 4. ES KĀ GLOBĀLS PARTNERIS[8] |6 578 000 000 | | 6 702 527 000 | 7 447 469 578 | | | 6 702 527 000 | 7 447 469 578 | | Rezerve | | | 110 000 000 | | | | 110 000 000 | | | 5. PĀRVALDE[9] |7 039 000 000 | |7 002 283 649 | 7 002 183 649 | | |7 002 283 649 | 7 002 183 649 | | Rezerve | | | 112 716 351 | | | | 112 716 351 | | | 6. KOMPENSĀCIJA | 445 000 000 | |444 646 152 | 444 646 152 | | |444 646 152 | 444 646 152 | | Rezerve | | | 353 848 | | | | 353 848 | | | KOPĀ | 128 091 000 000 | 123 790 000 000 | 126 824 088 852 | 116 418 093 086 | +521 000 000 | +12 837 870 | 127 345 088 852 | 116 430 930 956 | | Rezerve | | |1 577 438 148 |7 447 906 914 | | |1 556 438 148 |7 435 069 044 | | [1] OV L 248, 16.9.2002., 1. lpp. [2] Šī summa iegūta kā starpība starp visām atceltajām saistību apropriācijām un strukturālo darbību saistību apropriācijām (2000.-2006. gada Finanšu perspektīvas 2. pozīcija un jaunās 2007.-2013. gada daudzgadu finanšu shēmas nākamā 1.b pozīcija). [3] Turpmāk tekstā — „ PEACE programma”. [4] Eiropadomes prezidentūras secinājumi, tiekoties Briselē 2005. gada 15.-16. decembrī. ES Padome Nr. 15914/1/05 (Concl 3), 16.12.2005. [5] Padomes 2005. gada 21. jūnija Regula (EK) Nr. 1290/2005. [6] GV 1/2007 nekādi neietekmēja izdevumus, tikai ieņēmumus. [7] Aprēķinot rezervi 1.a pozīcijai, nav iekļauts EGF. [8] 2007. gada 4. pozīcijas rezervē nav ņemtas vērā apropriācijas, kas saistītas ar rezervi palīdzībai ārkārtas gadījumos (234,5 miljoni euro). [9] Lai aprēķinātu rezervi zem maksimālās robežas 5. pozīcijā, ir ņemta vērā 1. zemsvītras piezīme 2007.-2013. gada finanšu shēmai, kas attiecas uz 76 miljoniem euro no personāla iemaksām pensiju shēmā.